Publication: Magyar Közlöny
Issue: MK-2011-41 (Year: 2011, Number: 41)
Era: contemporary
Section: szabályairól szóló 31/2005. (IX. 29.) PM rendelet (a továbbiakban: R7.) 2. számú melléklet 7. pontja helyébe a következõ
Paragraph Index: 593

szabályairól szóló 31/2005. (IX. 29.) PM rendelet (a továbbiakban: R7.) 2. számú melléklet 7. pontja helyébe a következõ rendelkezés lép: „7. Az állami adóhatóság az e melléklet 1–3. és 5. pontjaiban meghatározott adattartalommal és határidõre – a rendelet 2. § (4) bekezdés g) pontja és (7) bekezdés f) pontja szerinti ellenõrzés céljára – az összesített adatokról részletes kimutatást (analitikát) készít. A kimutatás az adatokat az állami adóhatóság adatállományának aktuális állapota alapján a munkáltató székhelye szerinti regionális bontásban (külön-külön a Közép-magyarországi régióba és a többi régióba tartozó munkáltatók szerinti csoportosításban) kártyatulajdonosonként – személyazonosításra alkalmas módon – tételesen tartalmazza. A kimutatás a Kiemelt Adózók Adóigazgatósága és a Kiemelt Ügyek Adóigazgatósága illetékességébe tartozó munkáltatókat a székhelyük szerint vagy a Közép-magyarországi régióba, vagy a konvergencia régiókba soroltan tartalmazza. Az e pont szerinti kimutatás más szerv részére nem kerül átadásra, annak adataiba azonban törvény vagy uniós jogi aktus által ellenõrzésre felhatalmazott szerv vizsgálata keretében az állami adóhatóságnál betekinthet. Az MPA kezelõje részére történõ összesített kimutatás átadását követõen az átadáskori részletes állapotot az adóhatóság nem tárolja, az összesített kimutatásokat alátámasztó részletes kimutatás (analitika) az adózói, adóhatósági javításokkal, továbbá az önellenõrzések, ellenõrzések adattartalmával az állami adóhatóság által folyamatosan aktualizálásra, felülírásra kerül.”

Source: https://magyarkozlony.hu/hivatalos-lapok/6da3d2152c077ddc6705ee2e3fd8c0895cfef54e/dokumentumok/b6c906a8c14f606bbbc6b7d57e78aeacec49efae/letoltes